Lisbet Dahl

Lisbet Dahl R. (født 9. april 1946 i København) er en dansk skuespillerinde, og instruktør og revychef for Cirkusrevyen.

Baggrund 
Lisbet Dahl er datter af teaterinspektør og skuespiller Helge Dahl (1901-1981) og hustru revyskuespillerinde Toni Biering (1920-1986).
 
I 1966 fik hun datteren Louise med skuespilleren Benny Bjerregaard. I 1967 fik hun sønnen Jacob med en løjtnant i flyvevåbnet. I 1970 fik hun datteren Martine med en svensk danser. Fra 1970 til 1976 var hun gift med skuespilleren Lars Høy. Fra 1977 til 1981 var hun gift med skuespilleren og teaterdirektøren Preben Kaas (1930-1981). Fra 1983 til 1986 levede hun papirløst sammen med forfatteren Peter William Møller-Holst (1942-1998), som hun i 1984 fik datteren Elizabeth med. Fra 1987 til 1992 var hun gift med lydmanden Claus Wolter, som hun 1990 fik sønnen Gustav Wolter med. Fra 1995 til 2000 var hun gift med forretningsmanden Stefan Fønss (1939-2023), der var søn af Sejr Volmer-Sørensen.

Skuespiller og instruktør 
Hun læste hos Søren Weiss og blev i 1967 uddannet på Aalborg Teater og fik herefter flere roller på teatret. Sidenhen kom hun til Jomfru Ane Teatret i Aalborg, Rottefælden i Svendborg og Folketeatret i København. Hun har bl.a. medvirket i teaterstykkerne Pippi Langstrømpe, Hamlet, Cabaret og Mylord.

Film og tv 
Som film- og tv-skuespiller er Lisbet Dahls måske betydeligste rolle nok som den polskfødte lægefrue i DR's tv-serie Sommer.
Hun lagde også dansk stemme til Yzma i Kejserens nye flip, Kejserens nye flip 2: Kronks nye flip og spin-off serien Kejserens nye skole

Revy 
Der hvor Lisbet Dahl nok har gjort sig mest bemærket i kunstneriske sammenhænge er revy.
Hun havde sin debut i revysammenhænge i 1972 på Rottefælden i Svendborg.
Fra 1974 har hun i flere perioder været skuespiller, kunstnerisk leder og instruktør for Cirkusrevyen på Dyrehavsbakken.
Her har hun med sikker hånd ført revyen frem til den fremmeste i Danmark.

I 1998 var hun instruktør kunstnerisk leder og skuespiller på Tivolirevyen.

Lisbet Dahl kom tilbage til Cirkusrevyen som chef i 2001.
Hendes succes er fortsat med rekordmange solgte billetter til revyen i 2012.
Som Cirkusrevyens revyskuespiller har hun parodieret Angela Merkel og i flere omgange Lars Løkke Rasmussen.
Efter en succesfuld 2013-sæson modtog hun den 500.000 kroner store Wilhelm Hansen Fondens hæderspris hvor det hed i begrundelsen:

Lisbet Dahl havde sin sidste sæson i Cirkusrevyen i 2021. I foråret 2022 blev hun smittet med COVID-19 og senfølgerne af sygdommen, gjorde det umuligt for hende at gennemføre sæson 2022. Sæsonen skulle have været hendes sidste som instruktør og skuespiller i revyen.

Andet 
Udover sit arbejde som skuespiller og instruktør har Lisbet Dahl involveret sig i arbejdet med at hjælpe ældre med at komme i gang med IT.

I 2013 medvirkede hun i en udgave af portrætprogrammet Her er dit liv.

Butikskæden Lisbeth Dahl (med h i Lisbeth) har ingen forbindelse til skuespilleren.

Udmærkelser 
 1981 Årets Dirch
 1983 Henkelprisen
 1988 Bakkens Oscar
 2000 blev hun Ridder af Dannebrog.
 2001 Årets Æreskunstner i Revyernes Revy
 2011 Rødekro Kulturpris
 2016 Æresprisen ved Reumert-uddelingen 2016

Udvalgt filmografi 

 Pigen og drømmeslottet – 1974
 Nøddebo Præstegård – 1974
 Familien Gyldenkål – 1975
 Violer er blå – 1975
 Blind makker – 1976
 Spøgelsestoget – 1976
 Normannerne – 1976
 Julefrokosten – 1976
 Firmaskovturen – 1978
 Fængslende feriedage – 1978
 Attentat – 1980
 Kidnapning – 1982
 Tre engle og fem løver – 1982
 Den ubetænksomme elsker – 1982
 Forræderne – 1983
 Kurt og Valde – 1983
 De uanstændige – 1983
 Den kroniske uskyld – 1985
 Walter og Carlo - op på fars hat – 1985
 Kampen om den røde ko – 1987
 Rødtotterne og Tyrannos – 1988
 Høfeber – 1991
 Sort høst – 1993
 Kærlighed ved første desperate blik – 1994
 Nonnebørn – 1997
 Ulvepigen Tinke – 2002
 Sommer – 2008/09

Revy 
 Cirkusrevyen (1974-77), (1985-89), (1991-95), (2002-2022)
 Holstebro-revyen (1979) (1985)
 Svendborg Sommerteater – Rottefælden (1972)
 Tivoli (1981-83, 2023-)
 Lisbet & Ulf Show (2010)

Bibliografi 
 At overkomme livet, Møntergården, 1999.  (Selvbiografi)
 Hjælp når du skal skilles, Høst & Søn, 2002.

Referencer

Eksterne henvisninger 

 
 

Personer fra København
Riddere af Dannebrog
Skuespillere fra Danmark
Teaterinstruktører fra Danmark
Teaterledere fra Danmark
Personer i Dansk Kvindebiografisk Leksikon
Personer i Kraks Blå Bog
Modtagere af Ole Haslunds Kunstnerfonds legat